Eesti Entsüklopeedia (1932–1937)/Champaigne
Champaigne [šape´nj] (Champagne), Philippe de [fili´p dö], flaami päritoluga prantsuse maalikunstnik, *1602, surn 1674, oli a-st 1621 Pariisis õuemaalija J. B. J. Duchesne`i õpilane, kelle järglaseks valiti C. 1628. Oli a-st 1648 kunstiakadeemia liige ja hiljemini selle rektor. C. töötas eduga ajaloolise maali ja eriti portree alal, milles oli oma aja parimaid. C-i portreedele on iseloomulik osav tehnika materjalikäsitlusel ja tähelepandav karakteriseerimisoskus. Neist üldtuntumaid: Richelieu (Pariis, Louvre) ja Mazarini (München, Pinakoteek).